En middelsstor, høyt hvelvet, kort og kraftig, blank, vanligvis skinnende grønn gjødselbille. Hodet er skovlformet og danner en halvsirkel sett ovenfra. Hannen har et langt, rett, i spissen kløvet horn i pannen og en uthuling foran på pronotum, son har et rett oppstående horn på hver side. Pronotum er trukket ut til en spiss i midten bak og dekker scutellum. Dekkvingene er korte og brede med dype lengdefurer. Beina er kraftige gravebein. Hunnen mangler hannens horn og utvekster på pronotum, som har en "hylle" foran, og dette har svarte tegninger.